Jucătoarea britanică de tenis Emma Răducanu s-a retras de la turneul Miami Open (WTA 1.000) înaintea meciului său din primul tur, din cauza unei accidentări la spate, informează presa de specialitate, citată de Reuters, potrivit Agerpres.
Fosta campioană de la US Open a ratat cea mai mare parte a sezonului trecut, după ce s-a operat la gleznă şi la ambele încheieturi ale mâinilor.
Răducanu (21 ani), al cărei tată este român, spera să repete evoluţiile bune de la Indian Wells, unde a ajuns până în turul al treilea, dar a fost învinsă de belarusa Arina Sabalenka, numărul doi mondial, săptămâna trecută.
Britanica a primit un wild card pentru tabloul principal al turneului de la Miami şi urma să joace marţi împotriva chinezoaicei Xiyu Wang, în primul tur.
Emma Răducanu, care în 2021 a devenit prima jucătoare venită din calificări care a câştigat US Open, urmează să participe luna viitoare la competiţia Billlie Jean King Cup, alături de echipa Marii Britanii, care va înfrunta formaţiei Franţei.